
Številka: 373-1-1/2014
Datum:  13. 2. 2026

	ZADEVA:	 
	Predlog Odloka o spremembah in dopolnitvah Odloka o občinskem pristanišču Izola - prva obravnava 

	PRAVNA PODLAGA: 
	29. člen Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US, 102/24 – ZLV-K in 83/25 – ZOUL);
35. člen Pomorskega zakonika (Uradni list RS, št. 62/16 – uradno prečiščeno besedilo, 41/17, 21/18 – ZNOrg, 31/18 – ZPVZRZECEP, 18/21, 21/21 – popr. in 76/23) in
24. člen Statuta Občine Izola (Uradne objave Občine Izola št. 18/25 – Uradno prečiščeno besedilo

	PREDLAGATELJ:	
	Milan Bogatič – Župan Občine Izola

	POSTOPEK SPREJEMANJA: 
	Redni postopek 

	PRIPRAVLJAVEC: 
	Urad za komunalne dejavnosti

	POROČEVALEC:  
	Mojca Subotić – Urad za komunalne dejavnosti

	DELOVNO TELO:
	Odbor za gospodarske javne službe in promet

	PREDLOG OBČINSKEMU SVETU:
	Občinski svet Občine Izola sprejme predlog Odloka o spremembah in dopolnitvah Odloka o občinskem pristanišču Izola v prvi obravnavi in se ga posreduje v 30 dnevno javno obravnavo.






1. 
UVOD

1.1. Razlogi za sprejetje predloga Odloka o spremembah in dopolnitvah Odloka o občinskem pristanišču v občini Izola - Uradno Prečiščeno besedilo 

Občina Izola ima od leta 2019 v veljavi Odlok o občinskem pristanišču v občini Izola – uradno prečiščeno besedilo (v nadaljevanju: Odlok). Od njegovega sprejema je bil Odlok spremenjen in dopolnjen dva krat leta 2020 in enkrat leta 2022.

S tokratnim predlogom sprememb in dopolnitev Odloka se predlagajo naslednje spremembe:

Prva sprememba se nanaša na prekategorizacijo začasnega priveza, ki se razdeli v dve ločeni kategoriji:
– privez za določen čas in
– dnevni privez.

Druga sprememba določa, da upravljalec vsako leto preveriti ali uporabniki izpolnjujejo vse predpisane pogoje.

Tretja sprememba se nanaša na pogoje za pridobitev komunalnega priveza, in sicer se določa, da dolžina plovila ne sme presegati 8 m. 
Četrta sprememba je tehnične narave, pri čemer in se nanaša na zapis lastništva, kjer se dosedanji zapis 24/24 nadomesti z zapisom v izključni lasti.
Peta sprememba se nanaša na Splošne pogoje, ki jih sprejme upravljalec gospodarske javne službe v roku 60 dni od uveljavitve tega Odloka, po predhodni potrditvi s strani občinske uprave
Šesta sprememba prosilcem za komunalni privez omogoča oddajo vloge tudi v primeru, ko še niso lastniki plovila, kar je bilo do sedaj urejeno le v splošnih pogojih.
Sedma sprememba se nanaša na pogoje za pridobitev priveza za določen čas. Po novem morajo imeti prosilci stalno prebivališče v občini Izola. Določa se tudi trajanje pogodbe, in sicer največ dvanajst mesecev z možnostjo podaljšanja. Lastnik plovila mora imeti 100 % lastništvo. V primeru, da privezna mesta za določen čas niso zasedena, lahko upravljalec prosti privez odda tudi lastniku plovila brez stalnega prebivališča v občini Izola.
Osma sprememba se nanaša na prenočevanje na plovilih, pri čemer se jasneje določa, da je prenočevanje dovoljeno izključno na dnevnih privezih.
Deveta sprememba se nanaša na spremembo poimenovanja nadzornega organa, kjer se zapis Občinska inšpekcija in redarstvo Občine Izola nadomesti z zapisom Medobčinska uprava Istre.
Deseta sprememba se nanaša na dopolnitev Odloka z opredelitvijo območij dnevnih privezov in privezov za določen čas, ki so prikazani v grafični obliki.

1.2. Pravna podlaga za sprejem

Pravna podlaga za sprejetje Odloka o spremembah in dopolnitvah Odloka o občinskem pristanišču so:
· 29. člen Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US, 102/24 – ZLV-K in 83/25 – ZOUL), ki določa, da je občinski svet je najvišji organ odločanja o vseh zadevah v okviru pravic in dolžnosti občine in,  da v okviru svojih pristojnosti občinski svet sprejema odloke in druge občinske akte;
· 35. člena Pomorskega zakonika (Uradni list RS, št. 62/16 – uradno prečiščeno besedilo, 41/17, 21/18 – ZNOrg, 31/18 – ZPVZRZECEP, 18/21, 21/21 – popr. in 76/23) 24.. člen, ki določa vrste pristanišč ter, da ostala pristanišča določi organ lokalne skupnosti, na območju katere leži pristanišče;
· Statut občine Izola (Uradne objave Občine Izola št. 18/25 – Uradno prečiščeno besedilo), ki določa, da občinski svet v okviru svojih pristojnosti sprejema statut in druge splošne akte občine.

1.3. Ocena finančnih in drugih posledic

V daljšem časovnem obdobju bodo določene neposredne finančne posledice vidne na prihodkovni strani občinskega proračuna, saj se z odlokom znižuje največja dovoljena dolžina plovil za komunalne priveze z 10,0 m na 8,0 m in s tem zmanjšanje prihodkov iz naslova letnih pristojbin za uporabo komunalnih privezov.

2. POROČILO O SODELOVANJU JAVNOSTI

Predlog odloka je z dnem 16. 2. 2026 objavljen na uradni spletni strani občine, skupaj s pozivom javnosti, da lahko do 25. 2. 2026 posreduje svoje pripombe, predloge ali mnenja. 

Poročilo o sodelovanju javnosti bo dostavljeno na sami seji.


3. PREDLOG ODLOKA
[bookmark: _Hlk221535119]Spremembe in dopolnitve so sledeče:
1.

Druga alineja prvega odstavka 2. člena Odloka o občinskem pristanišču Izola (Uradne objave Občine Izola, št. 23/19 -  uradno prečiščeno besedilo, 18/20, 19/20 in 13/22) se spremeni tako, da se glasi: 

» - kategorija priveza označuje priveze enake namembnosti in dolžine v pristanišču,«

Osma alineja se črta.

Deseta alineje se spremeni tako, da se glasi:

» - privez za določen čas je vrsta priveza namenjena za privez čolnov za uporabnike s stalnim prebivališčem v Občini Izola za časovno omejeno obdobje dvanajstih (12) mesecev z možnostjo podaljšanja,«

2.	

5. točka petega odstavka 4. člena se spremeni tako, da se glasi: 

»5. Ob Sončnem nabrežju
a. namembnost: 	krajevno pristanišče namenjeno za komunalne privez in priveze za posebne namene ter na severno zahodnem delu pomola G za priveze določen čas in dnevne priveze, 
b. kopni del:	območje vzdolž Sončnega nabrežja od točke razširitve obalnega platoja, do vogala na Lonki – v širini poklopnice cca. 80 cm, ter vzdolž parkirišča v dolžini cca. 118 m s pripadajočim obalnim zidom – upošteva se pas v širini 1m, ter plavajočimi pomoli,
c. vodni prostor:	območje med Sončnim nabrežjem in vzporedno črto, oddaljeno v dolžini 65 m oziroma cca. 118 m od Sončnega nabrežja skladno z grafično karto, ki je sestavni del - priloga tega odloka.«

3.	
 
Deveta alineja drugega odstavka 11. člena se spremeni tako, da se glasi: 

» - sklepati pogodbe o stalnih privezih in privezih za določen čas z uporabniki ter odločati o začasni uporabi pristanišča v skladu z odlokom,«

Dvanajsta alineja se spremeni tako, da se glasi:

» - voditi evidence uporabnikov ter privezov, stalnih, dnevnih in privezov za določen čas,«

[bookmark: _Hlk222135842]Doda se petnajsta alineja, ki se glasi: 

[bookmark: _Hlk222139009]» - vsako leto preveriti, ali uporabniki izpolnjujejo vse predpisane pogoje.«

4.	

Drugi odstavek 13. člena se črta.

Dosedanji tretji do peti odstavek postanejo drugi do četrti. 

5.

Prvi odstavek 14. člena se spremeni tako, da se glasi:

[bookmark: _Hlk222135860]»(1) Izvajanje gospodarske javne službe v pristanišču natančneje urejajo Splošni pogoji za opravljanje varnega prometa in vzdrževanje reda v občinskem pristanišču Izola (v nadaljevanju: Splošni pogoji), ki jih sprejme upravljalec gospodarske javne službe v roku 60 dni od uveljavitve tega Odloka, po predhodni potrditvi s strani občinske uprave.«
[bookmark: _Hlk221799942]
Prva in tretja alineja drugega odstavka 14. člena se črtata. 

Dosedanja druga alineja postane prva, dosedanja četrta alineja postane druga.

Dosedanja peta do štirinajsta alineja postanejo tretja do dvanajsta.

6.	

Šesta alineja 18. člena se spremeni tako, da se glasi: 

» - tip, namembnost in podatki o plovilu, če razpolaga z registriranim plovilom,«


Osma alineja se spremeni tako, da se glasi:

» - izpisek iz registra plovil ali plovno dovoljenje plovila, če ga plovilo v skladu s predpisi mora imeti, če razpolaga z registriranim plovilom,«

7.	

Tretji odstavek podnaslova (A) 19. člena se spremeni tako, da glasi:

»(3) Prosilec ali prosilci morajo skupaj izkazati izključno last plovila, pri tem ni možnosti prepisa pogodbe za najem priveznega mesta.«

[bookmark: _Hlk222135895]Šesti odstavek se črta.

Dosedanji sedmi do dvanajsti odstavek postanejo šesti do enajsti.

8.	

Tretji odstavek podnaslova (B) 19. člena se spremeni tako, da se glasi:

»(3) Prosilec mora izkazati izključno last plovila, pri tem ni možnosti prepisa pogodbe za najem priveznega mesta.«

V četrtem odstavku se beseda »stavka« nadomesti z besedo: »odstavka«.

V šestem odstavku se v besedilu črta številka 10 in nadomesti s številko 8.

Sedmi odstavek se črta. 

Dosedanji osmi do enajsti odstavek postanejo sedmi do deseti. 

9.	

Tretji odstavek 20. člena se spremeni tako, da se glasi:

»(3) Prosti privez se odda prosilcu, ki je najvišje uvrščen med prosilci na seznamu in ustreza dolžini plovila, ki ga prosilec namerava privezati.«

Peti odstavek se spremeni tako, da se glasi:

»(5) Prosilec za komunalni privez in prosilci za ostale stalne priveze, ki v roku 60 (šestdeset) dni po pravnomočnosti sklepa o dodelitvi priveza ne sklene z upravljalcem pogodbe o uporabi stalnega priveza in hkrati ne predloži izpiska iz registra plovil, plovnega dovoljenje, ter kopijo zavarovalne pogodbe za plovilo, oziroma dokazano z ne vročitvijo pošiljke ni dosegljiv na naslovu, ki ga je prosilec napisal na vlogi za pridobitev priveza, izgubi pravico, ki jo prinaša uvrstitev na vrstnem redu. Prosilca se črta s seznama, prosti privez pa se dodeli naslednjemu prosilcu, po vrstnem redu na seznamu prosilcev.«

Sedmi odstavek se spremeni tako, da se glasi: 

»(7) Prosilec, ki je bil po petem odstavku črtan s seznama prosilcev, lahko ponovno zaprosi za stalni privez v skladu z določili odloka.«


10.	

23. člen se spremeni tako, da se glasi:

»23. 
(zamenjava plovila ali priveza)

(1)	Vlogo vezano na zamenjavo plovila ali priveza mora uporabnik vložiti pri upravljavcu na obrazcu za zamenjavo plovila ali priveza, ki ga pripravi upravljavec.

(2)	V kolikor dimenzije novega plovila ustrezajo dimenzijam obstoječega priveza, upravljavec vlogo odobri. V kolikor zamenjava plovila zahteva tudi zamenjavo priveza, se vloga umesti na seznam čakajočih za spremembo priveza. 

(3)	Obstoječi uporabnik ima prednost pred prosilci za privez, saj je po načelu kontinuitete že vključeni uporabnik pristanišča. 

(4)	Upravljavec ob zamenjavi plovila ni dolžan uporabniku zagotavljati priveza za plovilo, ki ne ustreza kategoriji priveza. 

(5)	Zamenjava priveza se izvede, v kolikor je plovilo primerne kategorije glede na vrsto prostega priveza, in če je za to plovilo na razpolago ustrezen privez, o čemer odloča upravljavec v skladu z določili odloka in predpisanimi merili. 

(6)	V primeru zamenjave plovila ali priveza se zamenjava uredi z aneksom k pogodbi.«

11.	

Četrti odstavek 24. člena se spremeni tako, da se glasi:

»(4) Z uporabnikom, ki začasno nadomesti uporabnika priveza, se sklene pogodba o privezu za določen čas za največ šest mesecev v posamičnem koledarskem letu ali se privez uporabi za dnevne priveze.«

12.	

Drugi odstavek 25. člena se spremeni tako, da se glasi:

»(2) Prepoved iz prejšnjega odstavka tega člena ne velja v primerih dedovanja za dediče prvega dednega reda, ki imajo stalno prebivališče v občini Izola in izpolnjujejo druge pogoje za pridobitev pravice do uporabe komunalnega priveza v skladu s tem odlokom.«

Tretji odstavek se črta.

13.	

V 26. členu se opis člena spremeni tako, da se glasi »(postopek pridobitve dnevnega priveza in priveza za določen čas)«

Prvi odstavek se črta. 

Dosedanji drugi odstavek postane prvi.

Dosedanji tretji odstavek postane drugi in se spremeni tako, da se glasi:

»(2) Privez za določen čas je vrsta priveza namenjena za privez čolnov za lastnike plovil s stalnim prebivališčem v Občini Izola, za časovno omejeno obdobje 12 (dvanajst) mesecev z možnostjo podaljšanja. Prosilec mora skupaj izkazati izključno last plovila, pri tem ni možnosti prepisa pogodbe za najem priveznega mesta.«

Dosedanji četrti odstavek postane tretji in se spremeni tako, da se glasi:

»(3) Fizična oseba z vlogo na obrazcu pri upravljavcu zaprosi za pridobitev priveza.«

Dosedanji peti odstavek postane četrti in se spremeni tako, da se glasi:

»(4) Upravljavec odloča o dodelitvi priveza za določen čas in sklene pogodbo o uporabi tega priveza z uporabnikom za največ 12 (dvanajst) mesecev z možnostjo podaljšanja.«

Dosedanji šesti odstavek postane peti.

Dosedanji sedmi odstavek postane šesti in se spremeni tako, da se glasi:

»(6) Privez za določen čas in dnevni privez sta namenjena začasnemu privezu plovila na za to točno določenem prostoru pristanišča. Prosilec ali prosilci priveza za določen čas morajo pred sklenitvijo pogodbe o uporabi priveza upravljavcu predati naslednja dokazila: 
-	izpisek iz registra plovil ali plovno dovoljenje, če ga plovilo v skladu s predpisi mora imeti, 
-	kopijo zavarovalne pogodbe za plovila, ki morajo biti zavarovana v skladu z zakonom,
-	predložiti osebni dokument.«

Dosedanji osmi odstavek postane sedmi.

Dosedanji deveti odstavek se spremeni v osmi in se spremeni tako, da se glasi:

[bookmark: _Hlk222135965]»(8) V primeru, da mesta za privez za določen čas niso zasedena, lahko upravljavec prosti privez odda tudi lastniku plovila, ki nima stalnega prebivališča v občini Izola.«

Dosedanji deseti odstavek se spremeni v deveti in se spremeni tako, da se glasi:

»(9) Pristojbine za priveze za določen čas in za dnevne priveze se plačujejo v naprej.«

14.	

28. členu se doda nov 8. odstavek, ki se glasi:

»(8) Uporabnik mora vsako leto ob prenehanju veljavnosti zavarovanja plovila, upravljalcu dostaviti dokazilo o obnovljenem zavarovanju.«

15.	

Štirinajsta alineja 29. člena se spremeni tako, da se glasi:

» - prenočevanje na plovilih je prepovedano, razen na dnevnih privezih,«

16. 

V drugem odstavku 31. člena se besedilo »Občinski inšpekciji in redarstvu Občine Izola« nadomesti z besedilom »Medobčinski Upravi Istre.«

17.	

Prvi odstavek 38. člena se spremeni tako, da se glasi: 

»(1) Pristojbino za privez plačujejo uporabniki v skladu s tarifo za stalni, dnevni in privez  za določen čas.«

18.	

Drugi odstavek  41. člena se spremeni tako, da se glasi:

»(2) Nadzor nad izvajanjem odloka v delu, ki se nanaša na prepovedana dejanja, opredeljena kot prekršek, izvaja Medobčinska Uprava Istra.«

19.	

V prvem odstavku 47. člena se besedilo »Občinsko inšpekcijo in redarstvo Občine Izola« z besedilom »Medobčinsko Upravo Istre.«

V drugem odstavku se besedilo »Občinska inšpekcija in redarstvo Občine Izola« z besedilom »Medobčinska Uprava Istre.«

20.	

V drugem odstavku 48. člena, se besedilo »Občinsko inšpekcijo in redarstvo Občine Izola« z besedilom »Medobčinsko Upravo Istre.«

21.	

V 51. členu se besedilo »Občinska inšpekcija« nadomesti z besedilom » Medobčinska Uprava Istre.«

22.	

Za 51. členom se doda novo deveto poglavje, ki se glasi:

»IX. OBMOČJE DNEVNIH PRIVEZOV IN PRIVEZOV ZA DOLOČEN ČAS«


23.

Doda se nov 52. člen, ki se glasi: 

»52. člen
(opredelitev delov pristanišča)

Severozahodni del pomola G ob Sončnem nabrežju je namenjen privezom za določen čas in dnevnim privezom.«

24.	 

Doda se nov 53. člen, ki se glasi:
»53. člen
(določitev privezov v grafični obliki)

Opredelitev dela občinskega pristanišča Izola, ki je namenjen dnevnim privezom in privezom za določen čas je določen v grafični obliki na karti v merilu 1:2500, ki je sestavni del in priloga tega odloka.«

25.	

Dosedanje IX. poglavje postane X.

26.	

Dosedanji 52. do 59.člen postanejo 54. do 61. člen.

27.

Priloga 1 se nadomesti z novo prilogo, ki je kot Priloga 1 sestavni del tega odloka.

4. PREDLOG OBČINSKEM SVETU

Občinski svet Občine Izola sprejme predlog Odloka o spremembah in dopolnitvah Odloka o občinskem pristanišču Izola v prvi obravnavi in se ga posreduje v 30 dnevno javno obravnavo.

	Pripravili:
Mojca Subotić, Vodja Urada UKD 

Karmen Pavlič, Vodja SPKZ

Nina Grižon, Višja svetovalka za pravne in kadrovske zadeve


	
	Milan BOGATIČ
Župan



Priloga:
1. Predlog Odloka o spremembah in dopolnitvah Odloka o občinskem pristanišču Izola. 
2. Neuradno prečiščeno besedilo Odloka o občinskem pristanišču Izola.

